
[bookmark: _Hlk208307279]Obrazac za samostalnu procjenu usklađenosti s NEB temeljnim vrijednostima i radnim principima
namijenjen za prijavitelje NEB relevantnih projekata i NEB pilot projekata 


Obrazac prikazan na sljedećim stranicama namijenjen je kao pomoć prijaviteljima NEB relevantnih projekata i NEB pilot projekata, kako bi samostalno, na jednostavan i strukturiran način mogli procijeniti usklađenost svog projektnog prijedloga s temeljnim vrijednostima i radnim principima Novog europskog Bauhausa (NEB). 

Tri temeljne vrijednosti određene programom NEB-a su: 
1. Održivost
2. Estetika i kvaliteta iskustva
3. Uključivost

Tri radna principa određena programom NEB-a su: 
1. Participativni proces
2. Transdisciplinarni pristup
3. Povezanost aktivnosti na raznim razinama.

U tablici su navedene i elaborirane tri moguće razine ambicije projekta za svaku NEB temeljnu vrijednost i za svaki NEB radni princip, u skladu s javno dostupnim NEB Kompasom Europske komisije. Sve prijavitelje upućujemo na korištenje Kompasa kao dodatnog izvora smjernica i ideja za razvoj NEB kompatibilnih i relevantnih projektnih prijedloga. 

Molimo prijavitelje projekata da prilikom korištenja Obrasca za samostalnu procjenu usklađenosti s NEB temeljnim vrijednostima i radnim principima imaju na umu sljedeće napomene: 

1. Da bi se smatrao NEB relevantnim, projekt mora pokazati jasnu usklađenost s 3 NEB temeljne vrijednosti. Ukoliko to nije slučaj, projekt se neće smatrati NEB relevantnim. Usklađenost s 3 NEB radna principa u pojedinim će se pozivima eventualno dodatno bodovati, no neće biti nužan uvjet da bi projekt bio ocijenjen NEB relevantnim.

2. U tranzicijskom periodu usmjeravanja i razvoja načela Novog europskog Bauhausa u Hrvatskoj, koji vremenski prati tijek Programa Konkurentnost i kohezija 2021. - 2027. i Integriranog teritorijalnog programa 2021. - 2027., javni će pozivi biti usmjereni samo na NEB razinu ambicije 1 prema Tablici, odnosno NEB Kompasu. U kasnijem periodu predviđa se kako će za svaki poziv biti definirano koja je njegova tražena NEB razina ambicije.  

3. Elementi koji će na temelju korištenja Obrasca eventualno biti dodatno uključeni u projekt, odnosno obrazloženi u njegovom opisu, moraju biti jasno sadržajno povezani sa svim informacijama i prilozima već prisutnima u prijavnom obrascu projekta. Drugim riječima, nije poželjno tek mehaničko kopiranje preporučenih NEB relevantnih elemenata projekta u tekstualni opis poziva, već njihovo smisleno integriranje u jasnu cjelinu s ostalim bitnim odrednicama projekta. 

Ključna uloga samostalne procjene usklađenosti s NEB temeljnim vrijednostima i radnim principima je pomoći podnositeljima zahtjeva da ojačaju istinsku NEB relevantnost svojih projektnih prijedloga kroz daljnji rad sa svim relevantnim dionicima u projektu, a prije njegovog finaliziranja, odnosno podnošenja formalne prijave. 



	I.1 NEB TEMELJNA VRIJEDNOST: ODRŽIVOST

	
	Razina ambicioznosti projekta prema NEB kompasu
	Objašnjenje kriterija za
procjenu usklađenosti s NEB-om
	Elementi koje je poželjno uključiti u projekt te jasno obrazložiti u tekstualnom opisu

	1
	AMBICIJA 1: PRENAMIJENITI

Ključno pitanje:
Doprinosi li realizacija projekta smanjenju utjecaja na okoliš i prilagodbi klimatskim promjenama, osobito kroz procese pametnog i/ili ponovnog korištenja određenih resursa?
	Projekt je u skladu s NEB temeljnom vrijednošću Održivost ako uključuje  očuvanje, popravak, prenamjenu, ponovnu upotrebu i/ili obnovu pojedinih resursa u svrhu izbjegavanja i smanjenja utjecaja na okoliš. NEB održivi projekt ostvaruje mjerljivo smanjenje GHG emisija i unaprjeđenje otpornosti na klimatske promjene, prezentira neko inovativno rješenje i objašnjava načine na koje planira smanjiti korištenje resursa i materijala. Projekti razine ambicioznosti 1 su svjesni svog utjecaja na okoliš i teže smanjenju vlastitog ekološkog otiska.
	Projekt doprinosi smanjenju utjecaja na okoliš (npr. korištenjem obnovljivih izvora energije, unaprjeđenjem energetske učinkovitosti u zgradama, smanjenjem korištenja vode, pesticida i štetnih tvari, unaprjeđenjem bioraznolikosti, implementacijom raznih mjera za ublažavanje i prilagodbu klimatskim promjenama itd.).

	
	
	
	Projekt ovisno o relevantnom području predstavlja neko inovativno rješenje za održivost (npr. neki novi proces, alat, metodu, tehnologiju i/ili materijal, novu kombinaciju metoda, alata, tehnologija i/ili materijala).

	
	
	
	Projekt je usklađen s 'Ne činiti značajnu štetu'  (eng. Do no significant harm DNSH) principom u skladu s Tehničkim vodičem za usklađenost projektnih prijedloga s DNSH principom Europske komisije.

	
	
	
	Projekt ostvaruje mjerljivo smanjenje GHG emisija i/ili poboljšane otpornosti na klimatske promjene.

	
	
	
	

	2
	
AMBICIJA 2: ZATVORITI PETLJU 

Ključno pitanje:
Nastoji li projekt aktivno transformirati linearne procese korištenja resursa u kružne procese?
	Održivi projekt razine ambicioznosti 2 ima za cilj zatvoriti krug trasnformirajući linearne procese u kružne sa ciljem postizanja nulte razine onečišćenja.  Projekti razine ambicioznosti 2 se baziraju na principima kružne ekonomije aktivno uključujući ključne dionike u „zatvorenu petlju“ od dizajna preko proizvodnje, korištenja i na kraju recikliranja.
	Projekt se bazira na principima kružnog gospodarstva (npr. zatvaranje cijelog materijalnog ciklusa, pretvorba otpada, itd.)

	
	
	
	Projekt sadrži podatke o utjecaju na okoliš, o tokovima otpadnih voda te o krakteristikama materijala i korištenoj energiji prije i nakon implementacije. 

	
	
	
	Projekt sadrži akcijski plan nultog onečišćenja zraka, vode i tla s jasno definiranim mjerama.

	
	
	
	Projekt razmatra i neizravne utjecaje (na pr. zdravstvene, socijalne, ekonomske i dr.) kroz vrijeme i prostor uključujući međudjelovanje različitih mjera održivosti. 

	
	
	
	

	3 
	
AMBICIJA 3: OBNOVITI 

Ključno pitanje:
Ima li projekt za cilj vratiti više nego što je uzeo, poboljšavajući biološku raznolikost i djelujući regenerativno na ekosustave s kojima je povezan?   
	Održivi projekt razine ambicioznosti 3 ima za cilj poboljšati biološku raznolikost poticanjem obnove i širenja prirodnih resursa. Nadalje, regenerativna održivost razmatra kako konteksti i okruženja utječu na svjetonazore, paradigme i ponašanja na razini ekosustava. Projekti koji sadrže regenerativnu komponentu održivosti su u potpunosti svjesni svog utjecaja na biološku raznolikost i prirodne resurse, te ciljano usmjeravaju svoje aktivosti u smjeru njihovog kontinuiranog unaprjeđenja. 
	Projekt sadrži opis mjera kojima namjerava poboljšati kvalitetu zraka/vode/tla i životne uvjete za razne vrste, promicati regeneraciju prirodnih ekosustava i/ili spriječiti gubitak bioraznolikosti.

	
	
	
	Projekt sadrži viziju ponovnog povezivanja ljudi i društva u cjelini s prirodom.

	
	
	
	Projekt opisuje mjere koje će rezultirati značajnim društvenim promjenama kroz promjene ponašanja i paradigme. 

	
	
	
	Projekt dokazuje da će „vratiti više nego što je uzeo“ izvan vlastitog teritorijalnog/vremenskog opsega - npr. skladištenjem ugljika, dobrom povezanošću s istraživačkim i obrazovnim institucijama u cilju produbljivanja, širenja i repliciranja pozitivnih iskustava, i dr.

	
	
	
	

	I.2 NEB TEMELJNA VRIJEDNOST: LJEPOTA I KVALITETA ISKUSTVA

	
	Razina ambicioznosti projekta prema NEB kompasu
	Objašnjenje kriterija za procjenu usklađenosti s NEB-om
	Elementi koje je poželjno uključiti u projekt te jasno obrazložiti u tekstualnom opisu 

	1 
	
AMBICIJA 1: AKTIVIRATI

Ključno pitanje:
Pokazuje li projekt visoku arhitektonsku, urbanističku i/ili dizajnersku ambiciju, jasno opisujući uključivanje stručnjaka iz navedenih područja u planiranje i definiranje prostornih i/ili oblikovnih karakteristika projekta (npr. kroz javni arhitektonsko-urbanistički ili dizajnerski natječaj, naručenu stručnu prostornu studiju i dr.), uvažavajući i aktivirajući svijest o mjestu i lokalnim prostornim specifičnostima?
	Projekt je u skladu s NEB temeljnom vrijednošću Estetika i kvaliteta iskustva ako je obazrivo i smisleno uklopljen u svoj neposredni prostorni kontekst, osobito vodeći računa o iskustvu korisnika prostora, uz uključivanje relevantnih stručnjaka iz područja arhitekture, urbanizma i/ili dizajna. 
Razina ambicioznosti 1 teži aktiviranju kulturnih, društvenih i prirodnih potencijala mjesta. Projekt treba na suvremen način poticati svijest o prostoru i baštini u svoj njihovoj raznolikosti. Svi elementi projekta trebaju biti pomno promišljeni, te, uz zadovoljavanje svih funkcionalnih parametara, postići ljepotu dizajna i izvedbe, a sve u vizualnom skladu s danim kontekstom. Takvu ocjenu estetske komponente projekta nužno je prepustiti stručnjacima iz sfere arhitekture, urbanizma i/ili dizajna. 
	Projekt pokazuje visoku arhitektonsku, urbanističku i/ili dizajnersku ambiciju kroz opisano uključivanje stručnjaka iz navedenih područja u planiranje i definiranje prostornih i/ili oblikovnih karakteristika projekta (npr. kroz javni arhitektonsko-urbanistički ili dizajnerski natječaj, naručenu stručnu prostornu studiju i dr.).

	
	
	
	Opisan je način na koji je projekt uklopljen u neposredni prostorni kontekst u kojemu teži generirati nove društvene susrete i aktivnosti. Opisani su načini integriranja lokalno specifičnih koncepata, materijala, proizvodnih procesa i/ili vještina u arhitektonsko, urbanističko i/ili dizajnersko rješenje.

	
	
	
	Projekt uzima u obzir osjetilnu percepciju (vizualne, slušne, taktilne, gustativne i olfaktorne podražaje) i emocionalni senzibilitet korisnika - opisan je utjecaj elemenata projekta na korisnike s ciljem unaprjeđenja njihovog prostornog iskustva (npr. odabir primjerenih materijala, postizanje optimalne razine svjetla, buke, svježeg zraka, te drugih bitnih čimbenika u ljudskom doživljaju prostora).

	
	
	
	Opisane su programske, funkcionalne, konstruktivne i oblikovne geste i odluke projekta (npr. projektom predviđeni sadržaji i scenariji korištenja, prostorni koncept, planirani prostorni doživljaj, odnosi i kompozicija projektiranih elemenata u prostoru, korišteni konstruktivni sustavi, materijali, boje i dr.), kao i načini njihove integracije  u skladnu cjelinu.

	
	
	
	

	 2
	AMBICIJA 2:  POVEZATI 

Ključno pitanje:
Teži li projekt kroz svoje estetske karakteristike pokazati i značajnu društvenu ambiciju te poticati smislene društvene interakcije i kolektivna iskustva između različitih socijalnih grupa, zajednica i/ili generacija?
	Projekt razine ambicioznosti 2 u kategoriji Estetike i kvalitete iskustva u svom neposrednom prostornom kontekstu stvara dodanu prostornu i društvenu vrijednost. Unaprjeđuje društvene interakcije i kolektivna iskustva, te jača osjećaj pripadnosti i obogaćuje živote povezivanjem različitih mjesta i ljudi. Projekt stvara pozitivne emocije i/ili osjetilna iskustava kroz svoj dizajn i estetske karakteristike što rezultira novouspostavljenim vezama između različitih društvenih i/ili dobnih skupina koje potiču na otvorenost i uzajamnu brigu. 
	Neovisni stručni žiri osigurava odabir prostorno i/ili oblikovno najkvalitetnijeg rješenja za projekt (npr. kroz javni arhitektonsko-urbanistički ili dizajnerski natječaj).

	
	
	
	Projekt programskim i oblikovnim gestama u svom neposrednom prostornom kontekstu stvara dodanu vrijednost (npr. formiranjem novog javnog prostora u sklopu projekta, koji će privući i druge korisnike iz neposredne okoline).

	
	
	
	Projekt osigurava atraktivne i ugodne prostore te opisuje kako u njima okuplja raznovrsne skupine korisnika, potičući jačanje osjećaja zajedništva i pripadnosti te stvarajući pozitivna kolektivna iskustva.

	
	
	
	Projekt ima edukativni i/ili interaktivni karakter, opisujući načine na koje stvara prilike za  poticanje znatiželje te učenje i prijenos znanja o novim idejama, prostorima i ljudima.

	
	
	
	

	3 
	AMBICIJA 3: INTEGRIRATI 


Ključno pitanje:
Teži li projekt istraživanju, stvaranju i integriranju novih prostora, stilova života i zajednica u skladnu cjelinu, predviđajući njihove buduće transformacije i potičući harmoničan suživot ljudskih, životinjskih i biljnih vrsta?
	Projekt razine ambicioznosti 3 u kategoriji Estetike i kvalitete iskustva 
efikasno povezuje arhitektonsku, urbanističku i/ili dizajnersku teoriju i praksu te demonstrira potencijal za postati pilot-projektom za prostorni program kojeg udomljuje. Projekt je potkrijepljen značajnim istraživanjima te podržava stvaranje, redefiniranje i mijenu prostora, stilova života i zajednice kroz integraciju suvremenih kulturnih i društvenih vrijednosti.
Projekt demonstrira eksplicitnu upotrebu estetskih sredstava za poticanje ljudi i zajednica na poduzimanje kolektivnih transformativnih akcija. 
	Projekt pokazuje visoku arhitektonsku, urbanističku i/ili dizajnersku ambiciju ne samo u sferi prostorne realizacije, već i u sferi prostornog istraživanja. Efikasno povezuje arhitektonsku, urbanističku i/ili dizajnersku teoriju i praksu te demonstrira potencijal za postati pilot-projektom za prostorni program kojeg udomljuje.

	
	
	
	Projekt je fleksibilan i adaptabilan: opisuje načine na koje u dugoročnoj perspektivi uvažava moguće izmjene strukture svojih korisnika i programa svog prostornog korištenja.

	
	
	
	Projekt sadrži i opisuje prostorna i oblikovna rješenja koja uvažavaju  i druge, ne isključivo ljudske (npr. životinjske, biljne i dr.), ekosustave i zajednice, te potiče njihov harmoničan suživot.

	
	
	
	Projekt opisuje znatan transformativni potencijal na živote svojih korisnika, potičući stvaranje novih pozitivnih navika, procesa, scenarija korištenja ili životnih stilova.

	
	
	
	

	I.3 NEB TEMELJNA VRIJEDNOST: UKLJUČIVOST

	
	Razina ambicioznosti projekta prema NEB kompasu
	Objašnjenje kriterija za
procjenu usklađenosti s NEB-om
	Elementi koje je poželjno uključiti u projekt te jasno obrazložiti u tekstualnom opisu

	 1
	
AMBICIJA 1: UKLJUČITI 

Ključno pitanje:
Osigurava li projekt jednake mogućnosti svima, bez obzira na spol, rasno ili etničko podrijetlo, vjeru ili uvjerenja, ekonomsku moć i/ili seksualnu orijentaciju, dajući prioritet osobama u nepovoljnom položaju i ranjivim društvenim skupinama?
	Projekt je u skladu s NEB temeljnom vrijednošću Uključivost ako generalno osigurava pristupačnost (fizičku, kognitivnu, psihološku, itd.) i priuštivost svima, bez obzira na spol, rasno ili etničko podrijetlo, vjeru ili uvjerenja, sposobnosti, dobi ili seksualne orijentacije. Davanje jednakih prilika i mogućnosti svima je ključna karakteristika uključivih projekata koja se ne smije uzimati zdravo za gotovo, već je iznimno važno omogućiti prioritet osobama u nepovoljnom položaju, ranjivim društvenim skupinama, te manje zastupljenim pojedincima, skupinama i zajednicama (na pr. invalidi, izbjeglice, beskućnici, kućanstva s manjim prihodima, manjinske etničke skupine, na pr. Romi, itd.).
	Projekt se bazira na jednakosti, pristupačnosti i priuštivosti za sve, bez obzira na spol, rasno ili etničko podrijetlo, vjeru ili uvjerenje, zvanje i sposobnosti, dob i/ili seksualnu orijentaciju.

	
	
	
	Projekt dokazuje priuštivost (dostupnost) i opisuje načine na koje će kroz implementaciju unaprijediti tu važnu karakteristiku uključivih projekata (npr. ulaznice za multimedijalnu postavu u muzeje se utorkom besplatne za umirovljenike i dr.)

	
	
	
	Projekt jasno predstavlja sve potencijalne ciljne skupine i opisuje konkretne mjere za uključenje osoba u nepovoljnom položaju (npr. invalidi, izbjeglice, beskućnici, kućanstva s manjim prihodima, manjinske etničke skupine i dr.) u razne faze implementacije.

	
	
	
	Projekt promiče  pozitivnu međukulturalnu i/ili međugeneracijsku razmjenu i/ili vidljivo primijenjuje načelo „dizajna za sve”.

	
	
	
	

	 2
	AMBICIJA 2: KONSOLIDIRATI 

Ključno pitanje:
Omogućuje li projekt uključenost i otvoreni pristup uslugama svima, kroz razne procese institucionalizacije te formalne i strukturalne mehanizme (na pr. instrumenti financiranja, poslovni modeli, planski, legislativni i regulatorni dokumenti i dr.)?
	Uključivi projekt razine ambicioznosti 2  izjednačuje odnose između korisnika i zajednice poštujući načelo jednakog tretmana i socijalne pravde u dugoročnoj percepciji. Uključivanje i otvoren pristup uslugama su osigurani
formalnim, strukturnim mehanizmima poput instrumenata financiranja, poslovnih modela,  planskih, legislativnih i regulatornih dokumenta kao i drugih procesa institucionalizacije.



	Projekt detaljno opisuje kako planira izgraditi strukture podrške (na pr. instrumente financiranja, poslovne modele, planske i regulatorne dokumente)  namijenjene proaktivnom poticanju socijalne uključivosti. 

	
	
	
	Projekt prezentira načine na koje će osobama u nepovoljnom položaju (na pr. invalidi, izbjeglice, beskućnici, kućanstva s manjim prihodima, manjinske etničke skupine, na pr. Romi, itd.) omogućiti pristup strukturama podrške (na pr. instrumentima financiranja, poslovnim modelima, planskim i regulatornim dokumentima i dr).

	
	
	
	Projekt demonstrira nastojanje da svojim rezultatima utječe na promjene u relevantnim legislativnim i regulatornim dokumentima i/ili institucionalnim praksama u cilju prevladavanja diskriminacije između različitih društvenih i socijalnih skupina.

	
	
	
	Projekt jasno opisuje na koje načine doprinosi borbi za socijalnu pravdu u dugoročnoj perspektivi. 

	
	
	
	

	3
	AMBICIJA 3: TRANSFORMIRATI

Ključna pitanja:
Posjeduje li projekt transformativni potencijal stvaranja nove društvene vrijednosti potičući nove načine zajedničkog života bazirane na solidarnosti i suradnji, uz razvijanje kolektivne svijesti o diskriminaciji i nepravdi?
	Uključivi projekt razine ambicioznosti 3 sustavno podiže svijest o diskriminaciji i nepravd, nadahnjuje nove načine zajedničkog života bazirane na solidarnosti i suradnji te ima potencijala za razbijanje zastarjelih društvenih modela i stvaranje novih vrijednosti.  Nadalje, takav projekt, utječući na promjene svjetonazora, paradigmi i društvenog ponašanja, donosi dugoročne transformativne dobrobiti društvu pospješujući društveni razvitak i kolektivni rast.
​
	Projekt dokazuje da promiče nove stilove i modele zajedničkog života različitih skupina ljudi te opisuje koje instrumente i na koji način koristi za postizanje tog cilja.

	
	
	
	Projekt demonstrira namjeru nadilaženja zastarjelih i nepravednih društvenih modela te opisuje načine na koje to planira učiniti.

	II.1 NEB RADNI PRINCIP: PARTICIPATIVNI PROCES

	
	Razina ambicioznosti projekta prema NEB kompasu
	Objašnjenje kriterija za
procjenu usklađenosti s NEB-om
	Elementi koje je poželjno uključiti u projekt te jasno obrazložiti u tekstualnom opisu

	1
	AMBICIJA 1: KONZULTIRATI

Ključno pitanje:
Implementira li se projekt kroz dokumentirane procese konzultacija sa širokim rasponom dionika, u kojima informacije teku u oba smjera - od nositelja projekta prema dionicima i natrag?
	Projekt je u skladu s NEB radnim principom Participativni proces ako ima već uspostavljene komunikacijske kanale i dokumentirane dokaze višestrukih konzultacija s dionicima relevantnima za sve 3 NEB temeljne vrijednosti: Održivost, Estetiku i kvalitetu iskustva i Uključivost. Na  prvoj razini ambicije, sudjelovanje se kreće od razmjena informacija o projektu do konzultacija koje rezultiraju donošenjem odluka pri čemu je tijek protoka informacija od nositelja projekta prema dionicima i natrag.
	Navedeni su dionici u projektu relevantni za sve 3 NEB temeljne vrijednosti: Održivost, Estetiku i kvalitetu iskustva i Uključivost. Dokumentirana je učestalost i tijek protoka informacija od nositelja projekta prema dionicima i natrag.  

	
	
	
	Projekt prezentira dokumentirane dokaze višestrukih konzultacija s dionicima relevantnima za sve 3 NEB temeljne vrijednosti: Održivost, Estetiku i kvalitetu iskustva i Uključivost i opisuje na koji se način zaključci konzultacija odražavaju na tijek projekta.

	
	
	
	Projekt prezentira dokumentirane dokaze višestrukih konzultacija s dionicima iz šire javnosti i ranjivih društvenih skupina (npr invalidi, izbjeglice, beskućnici, kućanstva s manjim prihodima, manjinske etničke skupine, na pr. Romi, itd.) i opisuje na koji se način zaključci konzultacija odražavaju na tijek projekta.

	
	
	
	U sklopu projekta se provode ankete i ispitivanja o zadovoljstvu i uključenosti dionika u cilju praćenja i unaprjeđenja participativnog procesa primjenom relevantnih digitalnih alata.

	
	
	
	

	2
	AMBICIJA 2: ZAJEDNIČKI RAZVIJATI 

Ključno pitanje:
Koristi li projekt participativne modele odlučivanja, uključivanjem dionika kao ključnih partnera i savjetnika u definiranju i/ili zajedničkom kreiranju pravila i ciljeva projekta?
	Partcipativni projekt razine ambicioznosti 2 uključuje dionike kao ključne partnere i savjetnike u definiranju i/ili zajedničkom kreiranju pravila i ciljeva projekta. Realizacija projekta se bazira na zajedničkom stvaranju kroz  zajedničke projektne korake, prijedloge i ideje između nositelja projekta i njegovih dionika. Informacije su zajednički definirane te su protoci i razmjene informacija dinamični i ravnopravni.  
	Projekt prezenira dokaze o  procesima zajedničkog stvaranja, rasponu aktivno uključenih dionika i načinima zajedničkog kreiranja pravila, ciljeva i aktivnosti projekta.

	
	
	
	Projekt dokazuje da se njegova uspješna realizacija bazira na zajedničkom stvaranju koje čini metodološki okvir za  dizajniranje i provedbu većine projektnih aktivnosti primjenom raznih digitalnih alata za zajedničko stvaranje.

AMBICIJA 3: SAMOUPRAVLJATI

Ključno pitanje:
Podržava li projekt sudjelovanje dionika u donošenju odluka u svim fazama životnog ciklusa (dizajn, upravljanje, provedba, praćenje i evaluacija) te njihovo samostalno upravljanje projektom u daljnim fazama njegovog razvoja?
	Participativni projekt razine ambicioznosti 3 ima za cilj omogućiti dionicima sudjelovanje u donošenju odluka u svim fazama životnog ciklusa projekta (dizajn, upravljanje, provedba, praćenje i evaluacija) te na taj način generalno osnažiti društvenu zajednicu da donosi odluke i upravlja projektom.
	Projekt pruža detaljne informacije o tome koji će dionici i na koje načine sudjelovati u donošenju odluka o projektu u svim fazama njegove provedbe. Opisane su relevantne strukture upravljanja i povezani mehanizmi.

	
	
	
	Projekt dokazuje da su različiti dionici u potpunosti uključeni u donošenje odluka tijekom cijelog životnog ciklusa projekta, uključujući i faze praćenja i evaluacije projekta, uz pomoć novih digitalnih alata specifičnih za projekt.

	
	
	
	Projekt dokazuje da ima za krajnji cilj u budućnosti omogućiti zainteresiranim stranama da preuzmu neki vid vlasništva nad projektom, opisujući mogući tijek takvog preuzimanja.

	
	
	
	Projekt dokazuje da aktivno podržava lokalne inicijative izvan same provedbe projekta i opisuje načine navedene podrške.

	
	
	
	

	II.2 NEB RADNI PRINCIP: TRANSDISCIPLINARNI PRISTUP

	
	Razina ambicioznosti projekta prema NEB kompasu
	Objašnjenje kriterija za
procjenu usklađenosti s NEB-om
	Elementi koje je poželjno uključiti u projekt te jasno obrazložiti u tekstualnom opisu

	1
	AMBICIJA 1: BITI MULTIDISCIPLINARAN 

Ključno pitanje:
Provodi li se projekt na multidisciplinaran način, uključujući u svom razvoju različite struke koje zajedničkim radom osiguravaju njegovu cjelovitost i kvalitetu unutar jedne akademske discipline ili polja znanja (npr. suradnja arhitekata, povjesničara umjetnosti, građevinara i sociologa u kontekstu prostornog planiranja)?
	Projekt je u skladu s NEB radnim principom Biti multidisciplinaran ako ima za cilj udružiti različite struke na rješavanju problema unutar jedne discipline (npr. urbanističko planiranje) kako bi se zajedničkim naporima i suradnjom stručnjaka raznih profila i obrazovnih pozadina, došlo do optimalnih, svima (ili barem većini) prihvatljivih rješenja.
	Projekt ima multidisciplinarni pristup, s detaljno razrađenim pojedinostima o različitim akademskim disciplinama koje su uključene i načinu njihove međusobne povezanosti (npr. novo multidisciplinarno istraživanje, uključenje socijalne komponente i dr.) kako bi se zajedničkim naporima i suradnjom stručnjaka raznih disciplina i obrazovnih pozadina, došlo do optimalnih, svima (ili bar većini) prihvatljivih rješenja u određenoj disciplini (npr. urbanističko planiranje).

	
	
	
	Projekt dokazuje pokretanje partnerstva i zajednički rad četiri glavne skupine dionika nužne za uspješnu realizaciju projekta a to su prema četverostrukoj spirali (eng. Quadruple helix): javna uprava, industrija, akademska zajednica i civilno društvo.

	2
	AMBICIJA 2: BITI INTERDISCIPLINARAN

Ključno pitanje:
Provodi li se projekt na interdisciplinaran način, obuhvaćajući u svom razvoju ili implementaciji dvije ili više razvojne dimenzije i/ili polja znanja (npr. urbanističko planiranje i energetiku)?
	Transdisciplinarni projekt razine ambicioznosti 2 (interdisciplinarni projekt) ima za cilj zajedničkom suradnjom i naporima stručnjaka raznih profila i obrazovnih pozadina (kroz multidisciplinarnost) rješiti probleme koji uključuju dvije ili više razvojnih dimenzija ili polja znanja (interdisciplinarnost).
	Projekt dokazuje da se provodi na interdisciplinarni način, navodeći sve uključene akademske discipline i detaljno opisujući način na koji će one međusobno djelovati kako bi stvorile novu vrijednost. Ispunjenje ciljeva projekta pritom obuhvaća najmanje dvije razvojne dimenzije i/ili polja znanja.

	
	
	
	Projekt dokazuje da će kroz  partnerstva i zajednički rad  četiri glavne skupine dionika prema četverostrukoj spirali (eng. Quadruple helix): javna uprava, industrija, akademska zajednica i civilno društvo, ispuniti ciljeve projekta koji obuhvaćaju najmanje dvije ili više razvojnih dimenzija i/ili polja znanja.  

	3 
	
AMBICIJA 3: BITI IZVAN (IZNAD) DISCIPLINARNOSTI 

Ključno pitanje:
Ostvaruje li projekt nove društvene dobrobiti integracijom formalnog i neformalnog znanja kroz spajanje osoba iz političkih, društvenih i gospodarskih područja sa članovima (stručne, ali i šire, zainteresirane) javnosti?
	Transdisciplinarni projekt razine ambicioznosti 3 (izvandisciplinarni  projekt) ima za cilj integrirati i formalno i neformalno znanje spajanjem osoba iz političkog, društvenog i gospodarskog života sa članovima javnosti kako bi se istražile nove mogućnosti za ostvarenje novih društvenih dobrobiti. Integrirajući lokalna, tradicionalna znanja te kulturne norme i vrijednosti, izvandisciplinarni projekti nastoje nadopuniti i transfornmirati  znanstvena postignuća u cilju stvaranja novih dobrobiti za čitavo društvo.
	Opisani su planovi projekta za integraciju formalnog i neformalnog znanja: spajanje ljudi iz političkih, društvenih i ekonomskih područja s članovima javnosti, kako bi se razvili  novi društveni narativi izvan poznatih akademskih disciplina i/ili polja znanja.

	
	
	
	Projekt dokazuje da su formalna i neformalna znanja (lokalna, tradicionalna znanja te kulturne norme i vrijednosti) ravnopravno zastupljena, te opisuje načine na koje su nositelji neformalnog znanja uključeni u stvaranje novog znanja i u sam proces suradnje u cilju ostvarivanja novih društvenih dobrobiti.

	II.3 NEB RADNI PRINCIP: POVEZANOST AKTIVNOSTI NA RAZNIM RAZINAMA

	
	Razina ambicioznosti projekta prema NEB kompasu
	Objašnjenje kriterija za
procjenu usklađenosti s NEB-om
	Elementi koje je poželjno uključiti u projekt te jasno obrazložiti u tekstualnom opisu

	1
	AMBICIJA 1: RADITI LOKALNO  

Ključno pitanje:
Povezuje li projekt lokalne  neformalne mreže (npr. grupe pojedinaca, susjedstva i dr.) i formalne institucije (npr. gradske ili općinske sektorske odjele, političke skupine i dr.) te surađuje s njima u cilju unaprjeđenja lokalnog životnog okruženja?
	Projekt je u skladu s NEB radnim principom Raditi lokalno ako povezuje horizontalne neformalne mreže (na pr. grupe pojedinaca, susjedstva i dr.) i formalne institucije (na pr. gradske/općinske sektorske odjele, mjesne odbore i dr.) i surađuje s njima na lokalnom području djelovanja u cilju unaprjeđenja lokalnog životnog okruženja.
	Projekt opisuje interakciju s lokalnim mrežama i kolektivima pružajući pojedinosti o korištenim mehanizmima i načinima povezivanja neformalnih grupa (grupe pojedinaca, susjedstva i dr.) i formalnih institucija (npr. gradski / općinski sektorski odjeli, mjesni odbori i dr.).  

	
	
	
	Projekt opisuje dodanu vrijednost i dobrobiti koje proizlaze iz lokalnih veza i suradnje između neformalnih grupa (grupe pojedinaca, susjedstva i dr.) i formalnih institucija (npr. gradski / općinski sektorski odjeli, mjesni odbori i dr.).

	
	
	
	Projekt prezentira dokaze o planovima za širenje i/ili repliciranje veza i suradnje između neformalnih grupa (npr grupe pojedinaca, susjedstva i dr.) i formalnih institucija (npr. gradski / općinski sektorski odjeli, mjesni odbori i dr.) na lokalnom području - po mogućnosti s identificiranim izvorima financiranja.

	2
	AMBICIJA 2: RADITI NA VIŠE RAZINA 

Ključno pitanje:
Povezuje li projekt vertikalno razne teritorijalne razine (npr. općine i gradove sa županijama i/ili nacionalnom razinom) u cilju širenja svoje provedbe s lokalne na više razine (županijske i/ili nacionalne i/ili međunarodne)?
	Projekt razine ambicioznosti 2  vertikalno povezuje neformalne mreže (na pr. grupe pojedinaca, susjedstva i dr.) i formalne institucije na različitim razinama upravljanja (županijske i/ili nacionalne i/ili internacionalne) u cilju širenja provedbe projekta s lokalne na više razine (na pr. povezujući pojedinačne općinske inicijative sa županijskim i/ili nacionalnim, lokalne studije s međunarodnim istraživačkim programima i dr.). 
	Projekt opisuje sve institucije i tijela uključena u provedbu projektnih aktivnosti na svim relevantnim teritorijalnim razinama.

	
	
	
	Projekt opisuje povezivanje radnih aktivnosti na različitim teritorijalnim razinama  (npr. rad u lokalnoj školi povezan s nacionalnom mrežom škola kroz razne vidove suradnje, uspješna rješenja implemenirana u jednoj gradskoj četvrti replicirana diljem grada i dr.).

	
	
	
	Projekt dokazuje i opisuje dodanu vrijednost i dobrobiti za sve uključene teritorijalne razine proizašle iz  njihove povezanosti.

	
	
	
	Projekt prezentira dokaze o planovima za širenje i/ili repliciranje povezanosti i suradnje između raznih teritorijalnih razina u drugim regijama u državi ili u drugim državama članicama Europske unije.

AMBICIJA 3: RADITI GLOBALNO 

Ključno pitanje:
Funkcionira li projekt na globalnoj razini, šireći transformacijski učinak izvan svoje početne, lokalne razine kroz povezivanje s relvantnim međunarodnim mrežama i/ili institucijama?
	Projekt razine ambicioznosti 3 fukcionira na globalnoj razini šireći transformacijski učinak izvan svoje početne, lokalne razine primjene kroz povezivanje s relevantnim međunarodnim mrežama i institucijama.
	Projekt opisuje sve međunarodne (EU i/ili globalne) institucije i mreže s kojim je povezan na globalnoj razini.

	
	
	
	Projekt opisuje povezivanje svojih radnih aktivnosti i radne angažmane i dogovore s međunarodnim (EU i/ili globalnim) institucijama i mrežama uključujući detalje o međunarodnom prijenosu znanja koji se već dogodio ili je planiran.

	
	
	
	Projekt pruža dokaze o planovima za međunarodno repliciranje i prijenos ključnih aspekata ili projekta u cijelosti kroz pisma potpore od strane relevantnih međunarodnih dionika te detaljno opisuje dodanu vrijednost i dobrobiti.

